Diari Oficial de la Generalitat Valenciana


Sumari del DOGV 5556, del 16-07-2007 (2007/9315)

Resolució de 28 de juny de 2007, de la sotssecretària de la Presidència, per la qual s'amplia el termini per a l'adjudicació provisional de les concessions en el concurs convocat mitjançant una resolució de 23 de febrer de 2007, publicada en el Diari Oficical de la Comunitat Valenciana número 5.459, de 27 de febrer de 2007, per a l'adjudicació de concessions per a l'explotació del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5556

Data del DOGV
:   16-07-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/9315


Data del document
:   28-06-2007

Organisme emissor
:   Presidència de la Generalitat

Tipus de document
:   Resolució

Anàlisi jurídica

Resolució de 28 de juny de 2007, de la sotssecretària de la Presidència, per la qual s'amplia el termini per a l'adjudicació provisional de les concessions en el concurs convocat mitjançant una resolució de 23 de febrer de 2007, publicada en el Diari Oficical de la Comunitat Valenciana número 5.459, de 27 de febrer de 2007, per a l'adjudicació de concessions per a l'explotació del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana. [2007/9315]  
Mitjançant la Resolució de 23 de febrer de 2007, publicada en el Diari Oficial de la Comunitat Valenciana número 5.459, de 27 de febrer de 2007, es va convocar concurs públic per mitjà de procediment obert per a l'adjudicació de concessions per a l'explotació del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana, i es van aprovar els plecs de clàusules administratives particulars i de prescripcions tècniques pels que havia de regir-se l'esmentat concurs.  
La clàusula 12 del plec de clàusules administratives particulars establix que el conseller de Relacions Institucionals i Comunicació resoldrà l'adjudicació provisional en el termini de sis mesos a comptar de la publicació de la convocatòria del concurs.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que l'administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la seua mitat, si les circumstàncies ho aconsellen i amb això no es perjudiquen drets de tercer.   
L'elevat número i complexitat de les ofertes presentades a este concurs, així com la necessitat disposar de temps suficient per a resoldre els recursos presentats contra els acords de no admissió d'empreses adoptats per la Mesa, aconsellen fer ús de la facultat prevista en l'esmentat article 49 de la Llei 30/1992 en tota l'extensió que este permet; per la qual cosa, en exercici de les competències delegades pel president per mitjà de la Resolució de 2 de novembre de 2004, publicada en el Diari Oficial de la Comunitat Valenciana número 4.878, de 8 de novembre de 2004, resolc  
Ampliar en tres mesos, fins al 27 de novembre de 2007, el termini per a l'adjudicació provisional de les concessions en el concurs convocat mitjançant una resolució de 23 de febrer de 2007, publicada en el Diari Oficical de la Comunitat Valenciana número 5.459, de 27 de febrer de 2007, per a l'adjudicació de concessions per a l'explotació del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana.  
València, 28 de juny de 2007.- La sotssecretària de la Presidència (p.d. Resolució de 02.11.2004, DOGV núm. 4.878, de 08.11.2004): Ana Brusola Cardo.